Vrou in hof ná sy glo onnie aanrand | Maroela Media
Die 40-jarige vrou wat daarvan aangekla word dat sy 'n onderwyseres met 'n sambreel aangeval het, het Maandag vlugtig in die Mankwe-landdroshof in Noordwes verskyn.
Die saak teen Itumeleng Lizbeth Letsepe is tot 4 Maart uitgestel wanneer sy na verwagting om borgtog sal aansoek doen.
Letsepe het aan die hof gesê dat sy haarself sal verdedig. Sy staan tereg op 'n aanklag van aanranding met die doel om ernstig te beseer.
Letsepe het Mpuseng Sepotokele (52) glo Vrydag by die Leema Primary School in Tlhatlaganyane buite Rustenburg aangeval.
Kapt. Sam Tselanyane, woordvoerder van die polisie, het vroeër gesê die verdagte het die onderwyseres daarvan beskuldig dat sy haar kind sleg behandel het.
"Sy het glo aan die onderwyseres gesê dat sy haar 'n les sal leer. Die onderwyseres het glo nog probeer verduidelik dat sy nie kinders sleg behandel nie toe die verdagte haar met 'n sambreel begin aanval het."
Sepotokele het beserings aan haar kop en hande opgedoen. "Die verdagte het van die toneel gevlug en die slagoffer het die skoolperseel binnegegaan voor sy na 'n hospitaal geneem is vir behandeling."
Maroela Media het vroeër berig Sepotokele is 'n gr. 3-onderwyseres.
Klink my om n onderwyser in hierdie land te wees is al amper gevaarliker as om n polisieman te wees.
Dit is hoekom die kinders hulle ook so gedra… Want die ouers is narre ?
@Judge Dredd, dis presies wat ek en my kolegas nou doen, as n kind nie wil luister nie, en nie ore het nie, los ons hulle helemal, dan wanneer hul begin stress dat hul gaan druip, raai wie se kans is dit dan om net nie te luister nie.
Nou met so 'n ma kan 'n mens net dink met watter maniere die arme bloeitjie by die skool aankom. Tog so gou om die onderwysers te blameer.